YGG วิ่งแรง 8% ย้ำรายได้ปี 63 โตตามนัด 20% อวดแบ็กล็อกแน่น 110 ลบ.
YGG วิ่งแรง 8% ย้ำรายได้ปี 63 โตตามนัด 20% อวดแบ็กล็อกแน่น 110 ลบ.
29 มิ.ย. 2563

ผู้สื่อข่าวรายงานว่า ราคาหุ้น บริษัท อิ๊กดราซิล กรุ๊ป จำกัด (มหาชน) หรือ YGG ณ เวลา 15.02 น. อยู่ที่ระดับ 8.60 บาท บวก 0.65 บาท หรือ 8.18% สูงสุดที่ระดับ 8.75 บาท ต่ำสุดที่ระดับ 7.75 บาท ด้วยมูลค่าการซื้อขาย 135.87 ล้านบาท

ด้านนักวิเคราะห์ บล.เอเอสแอล ระบุว่า ขณะนี้แนะนำ “ทยอยสะสมตามแนวรับ” เนื่องจากราคาปรับตัวขึ้นมามากแล้ว และราคาซื้อขาย trade ที่ PE 23.80 เท่า
โดย YGG มั่นใจรายได้ปี 2563 มาตามนัดที่ระดับ 15-20% หลังขณะนี้มีงานรอรับรู้รายได้ หรือ แบ็กล็อก ที่ระดับ 110.5 ล้านบาท พร้อมเดินหน้ารุกขยายฐานลูกค้าในประเทศจีน ญี่ปุ่น และอเมริกา เพื่อหนุนสัดส่วนรายได้ต่างแดนอยู่ที่ 70% หลังความต้องการคอนเทนต์เพียบ
ทั้งนี้ ฝ่ายวิจัยมีความเห็นว่า ไตรมาส 3/63 นั้น YGG เตรียมเปิดตัวเกม Home Sweet Home Survival เวอร์ชัน PC &amp; Mobile และเตรียมพัฒนาเกมใหม่ลง PlayStation 5 ด้านธุรกิจออกแบบและผลิตงานโฆษณาและภาพยนตร์ ยังมีการขยายตัวที่ดี โดยเฉพาะช่องทางออนไลน์สตรีม
ส่วนงานภาพยนตร์แอนิเมชัน ความต้องการคอนเทนต์เพิ่มขึ้นเป็นอย่างมาก โดยเฉพาะในช่วงการแพร่ระบาดของเชื้อไวรัสโควิด-19 ส่งผลให้สิ้นสุดวันที่ 31 มี.ค. 2563 บริษัทมีงานในมือ จำนวน 110.50 ล้านบาท คาดเติบโตได้ตามเป้า
 